b'\n_START_ARTICLE_\nMorten Dreyer\n_START_SECTION_\nSamarbeidet med Pushwagner\n_START_PARAGRAPH_\nSamarbeidet med Pushwagner startet i 1981, da han tok kontakt med kunstneren etter \xc3\xa5 ha sett bilder fra serien En dag i familien Manns liv. Det ble begynnelsen p\xc3\xa5 et langt vennskap hvor Dreyer p\xc3\xa5 ulike m\xc3\xa5ter hjalp kunstneren med praktiske gj\xc3\xb8rem\xc3\xa5l i forbindelse med kunstproduksjonen. Blant annet fikk Pushwagner spise gratis p\xc3\xa5 restauranten Beach Club, og Dreyer ordnet ogs\xc3\xa5 atelier for ham p\xc3\xa5 Ekely i forbindelse med en utstilling i Kunstnernes Hus i Oslo i 1997. Dreyer overtok i 1998 en stor del av kunstverkene til Pushwagner og har solgt fem malerier og 300-400 trykk etter 1998._NEWLINE_I mai 2008 ble Dreyer anmeldt for urettmessig eierskap, splitting av verk og signaturforfalskning. Morten Dreyer har i et intervju i Aftenposten 09.02.09, tatt avstand fra Pushwagners versjon av denne konflikten. 28.10.09 ble det avsagt dom i Pushwagners fav\xc3\xb8r, og Dreyer ble d\xc3\xb8mt til \xc3\xa5 levere tilbake all kunsten og betale 1 million i erstatning. 30.11.09 anket Dreyer dommen. 27.05.10 endte striden med et rettsforlik i lagmannsretten, der Pushwagner fikk en del av verkene tilbake forutsatt at Pushwagner donerte disse til en stiftelse, offentlige kunstinstitusjoner eller museer \xe2\x80\x93 og Dreyer m\xc3\xa5tte ikke betale noe i erstatning. Pushwagner p\xc3\xa5 sin side m\xc3\xa5tte betale et kronebel\xc3\xb8p p\xc3\xa5 443 250 kroner til Dreyer.'